procesaur/Wiki.mk huggingface dataset:
Аманохашидате

Аманохашидате (天橋 立) ― еден од трите живописни погледи на Јапонија. Спрудот се наоѓа во Заливот Мијазу во северниот дел на префектурата Кјото. Тој е дел од Квазинационалниот парк Танго-Аманохашидате-Оејама.
1 Местоположба
Тенка лента земја поврзува две спротивставени страни на заливот Мијазу. Овој спруд е 3,3 км долг и покриен со околу 7.000 борови дрвја.
Може да се гледа од планините од двете страни на заливот или да се помине пеш. Во близина на северниот крај е храмот Коно, шинтов храм и на јужниот крај е Чион-џи, будистички храм.
На спрудот е слатката вода добро ценета уште од периодот Хејан, која била избрана за еден од 100-те најдобри извори и реки во Јапонија од страна на Агенцијата за животна средина во 1985 година.
2 Пристап
ЖС „Аманохашидате“ на железничката линија Мијазу, околу два часа од ЖС „Кјото“ или ЖС „Осака“, се наоѓа во рамките на пешачко растојание од јужниот крај на Аманохашидате.
Стар град (Лавов)

Стариот град на Лавов ( |Старе Місто Львова ; |Stare Miasto we Lwowie) е историски центар на градот Лавов, во рамките на Лавовската област ( покраина ) во Украина, признато како Државно историско-архитектонско светилиште во 1975 година.
1 УНЕСКО
Од 1998 година, Организацијата за образование, наука и култура на Обединетите нации (УНЕСКО) го вклучила историскиот центар на Лавов како дел од „Светското наследство“. На 5 декември 1998 година, за време на 22-та сесија на Комитетот за светско наследство во Кјото ( Јапонија ), Лавов бил додаден на списокот на УНЕСКО за светско наследство. УНЕСКО ја дал следнава изјава објаснувајќи го нејзиниот избор:
Територијата опфаќа хектари од Стариот и средновековниот дел на градот, како и територијата на катедралата Свети Ѓорѓи на ридот Свети Ѓорѓи. Тампон-областа на Историскиот центар, која е дефинирана од историските граници, е приближно 3,000 хектари .
2 Список на обележја
Покрај наведените ставки од три големи области, има околу 2.007 други историски знаменитости во областа на Стариот град, од кои 214 се сметаат за национални обележја.
; Пиџамче (под-замок)
* Високиот замок и населбата под-замок, оригиналниот центар на градот, кој исто така го содржи соседството на плоштадот Стар пазар, замокот бил зачуван во урнатини, сепак општата област на градот е попозната по своето име
* Црква Свети Никола, семејна црква на рутенијските кралеви
* Црквата Света Параскев (Велики петок), содржи 1740 инконостаси на црквата од Федор Сенкович
* Црквата Свети Онуфриј и Василискиот манастир содржи уметнички дела на Лазар Паславски и Скромен Сосенко
* Црква Свети Јован Крстител (денес - Музеј на антички мошти во Лавов), била посветена на унгарската сопруга на кралот Лав, Констанца, ќерка на кралот Бела IV
* Црква Снежна Марија, црква на германските колонисти во градот
; Середмисија (Мидлтаун)
* Пазарен плоштад, го содржи Лавовиот Ратхаус (центар) и квадратниот периметар на објектите околу него
* Успенска црква,
* Ерменска црква, покрај црквата, вклучува камбанарија, столб со статуа на Свети Кристофер, зграда на поранешна ерменска банка, палата на ерменските архиепископи, ерменски манастир
* Латино-митрополитската катедрала, покрај катедралата Света Марија, вклучува и Боимската капела
* Манастирот Бернардин (сега црква Свети Андреј), вклучува катедрала, манастир, камбанарија, ротонда, одбранбени идови
* Језуитска катедрала
* Доминиканска црква (сега црква на Светата Евхаристија), покрај црквата вклучува манастир и камбанарија
; Црква Света Јура (Свети Ѓорѓи), змејотворецот
* Катедралата Свети Ѓорѓи, покрај катедралата вклучува Палата на Митрополитот, капитуларни куќи, камбанарија и ограда со две порти (пазарна и градска)
; Ознаки во Стариот град кои не се дел од светското културно наследство
*
Нинаџи

Нинаџи (|仁和寺) ― главниот храм на школата Омуро при шингонската секта на будизмот. Сместен во Западно Кјото, Јапонија, тој бил основан во 888 г.н.е. од императорот Уда. Тој е дел од Историските споменици на Старо Кјото, светско наследство на УНЕСКО.
1 Историја
Нинаџи е основан во раниот период Хејан. Во 886 година, императорот Коко наредил да се изгради храмот Нишијама Гоганџи за да се благослови државата и да се пропагираат будистичките учења, но тој не доживеал да го види неговото завршување. Императорот Уда ја видел изградбата до нејзиното завршување во 888 година и ја нарекол „Нина“ по година на владеење на покојниот император Каки. Од 888 до 1869 година било традиционално владејачките императори да испраќаат син во храмот за да преземе како главен свештеник кога ќе се појави слободно место.
Откако се повлекол од неговиот престол, императорот Уда станал првиот Монзеки, или аристократски свештеник, на Нина-џи. Оттогаш па сè до крајот на периодот Едо, храмот видел ред на свештеници од императорска лоза.
Во 1467 година, храмот бил уништен од пожар и борби во Онинската војна. Бил обновен околу 150 години подоцна, благодарение на најстариот син на императорот Го-Јозеј, Какушин Хосшино, кој побарал помош од Токугава Јемицу, третиот шогун (владетел) на шогунатот Токугава. Возобнувањето се совпаднало со обновата на Императорската палата во Кјото и на тој начин добил финансиски средства.
Традицијата да има аристократски лица или лица од императорска лоза да служат како началник на храмот заврши со 30-тиот Монзеки, Џунин Хосшино во доцниот период Едо.
Повеќето од преживеаните градби датираат од 17 век и вклучуваат петкатни пагоди и овоштарник со доцно расцветани џуџести цреши, викани дрвја Омуро, кои ќе пораснат до околу 2-3 метри во висина. Самиот храм има неколку убаво насликани предни ѕидови и прекрасна ѕидна градина.
2 Градби
* Национално богатство на Јапонија
** Златна сала
* Важна културна сопственост на Јапонија
** Пагода
** Кјозо
** Ниомон
** Чумон
** Шоро
** Канон-до
** Мјеј-до
** Чумон на Мјеј-до
** Кјушо-мјоџин
** Омотемон од Хонбо
** Рјокаку-теј
** Хито-теј
* Друго
** Чокушимон
** Шинден
** Рејмејден
** Куро Шоин
** Широ Шоин
Откупомат

Откупомат или откупен автомат – уред кој прима користена (празна) амбалажа од пијалаци и им враќа пари на корисниците. Автоматите се популарни на места каде има задолжителни закони за рециклирање или одлагање на отпадна амбалажа. На некои места, производителите кои користат таква амбалажа плаќаат надомест во одреден централизиран фонд кој им се распределува на оние кои ја рециклираат амбалажата. Секој вишок во фондот се користи за одржување на чистотата на животната средина. На други места, како во Норвешка, државата го обврзува продавачот да плати за рециклажа на амбалажата, но го остава системот во рацете на приватната индустрија. Во Финска, воспоставена е акциза на амбалажата која не е опфатена со системот за одлагање на амбалажа.
1 Функционирање
Корисникот го става празното шише или конзерва во приемниот отвор. Хоризонталниот приемен систем му овозможува на корисникот да вметнува само една опаковка истовремено. Шишето или конзервата потоа автоматски се врти и се скенира со секаденасочен скенер на универзален производен код (УПК), кој го скенира неговиот УПК. Некои системи го користат обликот на садот, материјалот или други идентификациски параметри за да го идентификуваат садот во податочната база, дополнително или наместо баркодот.
Откако садот е скениран, идентификуван (најдено совпаѓање во податочната база) и определен дека е валиден, истиот се обработува и вообичаено се смачкува (за садовите за еднократна употреба) за да се намали неговата големина, да се избегне течење на течности и да се зголеми складишниот капацитет. Садовите за повеќекратна употреба се собираат и рачно сортираат за да му се вратат на претпријатието кое ги користи за полнење на пијалаци.
2 Историја
Првиот патент за „Машина за враќање и ракување со шишиња“ е поднесен во Соединетите Држави во 1920 година. Првата машина за враќање шишиња била измислена и произведена од Викандерс од Шведска и се користела во доцните 1950-ти години. Во 1962 година, Аге Твајтан дизајнирал напредна автоматска машина за враќање шишиња која ја произведувала неговото претпријатие Артур Твајтан АС.
Харпштет (општинска заедница)

Харпштет (|Harpstedt) — општинска заедница во округот Олденбург, во сојузната покраина Долна Саксонија, Германија. Нејзиното седиште е во селото Харпштет.
Општинската заедница Харпштет се состои од следниве општини:
# Бекелн
# Колнраде
# Динзен
# Грос Ипенер
# Харпштет
# Кирхзелте
# Принцхефте
# Винкелзет
Бекелн

Бекелн (|Beckeln) — општина во округот Олденбург, во сојузната покраина Долна Саксонија, Германија.
1 Географија
1.1 Местоположба
Општината Бекелн се наоѓа на реката Делме, околу седум километри југоисточно од окружниот град Вилдесхаузен. Низ местото поминува локалниот пат 341 помеѓу Харпштет и Твистринген.
1.2 Општински единици
Кон општината Бекелн припаѓаат местата Клајн Керен, Грос Керен, Холцхаузен, Брамер, Ортброк, Ое, Зирштет и Илаке.
1.3 Соседни општини
Соседни општини од север надесно се:
* Харпштет
* Динзен
* Басум (округ Дипхолц)
* Твистринген (округ Дипхолц)
* Винкелзет
Колнраде

Колнраде (|Colnrade) — општина во округот Олденбург, во сојузната покраина Долна Саксонија, Германија.
1 Географија
1.1 Местоположба
Општината Колнраде се наоѓа на реката Хунте, притока на Везер, сместена на окружниот пат 249.
1.2 Општински единици
Кон општината Колнраде припаѓаат местата:
* Аустен
* Бекштет
* Колнраде (гл. место)
* Холторф
* Остерзелт
Душан Крстевски

Душан Крстевски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно училиште. Поради недостатни приходи од земјоделството, бил принуден да работи како патар. Со разгорувањето на оруженото востание и појавувањето на силен партизански одред на Шар Планина, учествувал во организираниот отпор против окупаторот. Станал член на првиот народноослободителен одбор во своето село. По провалата на партизанскиот одред на Шар Планина на 21 октомври 1943 година, бил стрелан заедно со други родољубци и заднински работници од бугарскиот фашистички окупатор.
2 Поврзано
Партизани и селани стрелани после првата провала на Шарпланинскиот одред биле ѝ:
* Стефан Димовски
* Веселин Илиевски
* Борис Николовски
* Петко Јанчевски
*Симче Настевски
3 Наводи
Атанас Крстевски

Атанас Крстевски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско семејство. Завршил основно училиште, а потоа се занимавал со земјоделство. Во почетокот на 1943 година работел активно и организирано за народно ослободителното движење. Членовите на целото негово семејство биле активни соработници на Шарскиот одред. Во јули 1944 година, кога една ноќ навлегле партизанските курири со цел да ги информираат за движењето на бугарските фашистички единици и да им ги наполни раниците со брашно, неговата воденица бил блокирана од контрачетниците (месни бугаромани). Така отпочнала нерамна борба во која партизаните се повлекле без загуби. Утредента контрачетниците својот бес го истуриле врз Атанас, стрелајќи го на сред село.
2 Поврзано
Стрелани во втората провала (април, 1944 година) од страна на бугарската полиција биле ѝ:
* Трипун Димитровски
* Петар Богоевски
* Трајко Кочовски
* Трајан Милошевски
* Среќко Богоевски
* Саве Серафимовски
* Милан Стаматовски
*Коце Трпчевски
3 Наводи
Ѓорѓи Крстевски (партизан)

''За други лица со истото име и презиме, видете Ѓорѓи Крстевски.''
Ѓорѓи Трипунов Крстевски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно училиште во селото, а потоа се занимавал со земјоделство. По ослободувањето на Скопје стапил во Шеснаесеттата македонска ударна бригада, со која заминал на Косово и учествувал во уништувањето на одметнатите балистички банди. По успешното завршување на оваа задача заминал за Срем, каде се борел во завршните операции против непријателот на Југославија. Со Бригадата учествувал во пробивот на силно утврдените германски положби кај Шид - Товарник. Во борбите за ослободување на Сремска Митровица во април 1945 година, загинал на бојното поле.
2 Наводи
Миломир Крстевски

Миломир Милчев Крстевски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско и сиромашно семејство. Завршил основно училиште во селото, па се занимавал со земјоделство, но поради слабите приходи работел како рудар во Радуша. На 9 септември 1944 година стапил во Треттата македонска ударна бригада. Со истата единица учествувал во борбите за уништување на балистичките банди околу Кучково, кај реката Треска, за ослободувањето на Велес, а на 13 ноември 1944 година и за ослободувањето на Скопје. Потоа продолжил со Бригадата на Косово за да земе учество во дефинитивното ликвидирање на балистичките банди. Во Срем стигнал како командир на чета, со која се нашол на истурените положби во пробивот на Сремскиот фронт. На 24 април 1945 година, во една од битките, храбро загинал.
2 Поврзано
* Ѓорѓи Крстевски
3 Наводи
Анче Кузмановски

Анче Аврамов Кузмановски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од изразито сиромашно семејство. Завршил основно училиште, а потоа се занимавал со земјоделство. Во редовите на Шеснаесеттата македонска ударна бригада стапил веднаш по нејзиното формирање и со неа се борел против балистите оневозможувајќи им да навлезат и да го ограбат неговото родно село. Учествувал и во сите други борби на Бригадата до ослободувањето на Скопје. По овие борби продолжил да се бори против фашистичките банди на Косово, а потоа заминал на Сремскиот фронт. Храбро загинал во завршните борби кај Будровци, на 16 април 1945 година.
2 Наводи
Јован Лазаровски

Јован Дамев Лазаровски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно градско семејство. Завршил IV одделение, а потоа станал општ работник. Организирано се приклучил во борбите против окупаторот во градот. Учествувал во разни акции, особено во собирање на народна помош за партизаните. Во првите есенски денови на 1944 година стапил во Осмата македонска ударна бригада, со која учествувал во сите борби против балистичките банди, особено во близината на Скопје. Во Бригадата бил поставен за политички комесар на чета. Својата единица ја оспособил за извршување на сложени борбени задачи. На 8 ноември 1944 година учествувал во борбите за ослободувањето на Велес, а подоцна во борбите против преостанатите балистички банди. Во една ваква борба храбро загинал на 23 декември 1944 година.
2 Наводи
Динзен

Динзен (|Dünsen) — општина во округот Олденбург, во сојузната покраина Долна Саксонија, Германија.
1 Географија
1.1 Местоположба
Општината Динзен се наоѓа во средишниот дел на Природниот парк „Вилдесхаузер Гест“, околу 25 километри јужно од Бремен. На голем дел од површината се наоѓаат шуми.
Низ Динзен тече потокот Динзенер Бах.
1.2 Соседни општини
Соседни општини од север надесно се:
* Грос Ипенер
* Кирхзелте
* Басум (округ Дипхолц)
* Бекелн
* Харпштет
Живорад Лазиќ

Живорад Раденко Лазиќ ( во — во ) — македонски партизан, борец за слобода на Југославија.
1 Животопис
По завршувањето на четири класа гимназија се запишал во учителското училиште ѝ со успех го завршил. Работел како учител во Скопје. За време на окупацијата извесно време живеел во Куманово. Подоцна бил принуден од бугарскиот окупатор да се пресели во Србија. На 5 октомври 1944 година стапил во Петтата космајска бригада. Се пројавил како совесен и активен борец. Бил зафатен од епидемијата на стомачен тифус и починал во Приштина на 7 јануари 1945 година.
2 Наводи
Кирхзелте

Кирхзелте (|Kirchseelte) — општина во округот Олденбург, во сојузната покраина Долна Саксонија, Германија.
1 Географија
1.1 Местоположба
Општината Кирхзелте се наоѓа околу 23 километри југозападно од Бремен, во средишниот дел на Природниот парк „Вилдесхаузер Гест“.
Потокот Клостербах поминува во насока југ-север низ местото. Ја образува источната општинска граница и се влива по 16 километри во Охтум.
1.2 Општински единици
Кон општината Кирхзелте покрај главното место припаѓа и местото Клостерзелте. Постои и имотот Ердекенбрик.
Принцхефте

Принцхефте (|Prinzhöfte) — општина во округот Олденбург, во сојузната покраина Долна Саксонија, Германија.
1 Географија
1.1 Местоположба
Општината се наоѓа јужно од автопатот 1, кој поминува низ општината.
1.2 Општински единици
Кон општината Принцхефте припаѓаат местата:
* Принцхефте
* Хелшер Холц
* Хорштет
* Клајн Хенштет
* Шуленберг
* Зимерхаузен
* Штифтенхефте
* Вундербург
Општината ја поседува и ексклавата Хенгстерхолц, која се наоѓа во самата општина Гандеркезе.
Миодраг Лазиќ

Миодраг Стеван Лазиќ ( во — во ) — македонски партизан, борец за слобода на Југославија и учесник во НОВ.
1 Животопис
Неговото семејство се преселило во Скопје. По завршувањето на основното училиште изучил занает. Работел како папуџија. Од првиот ден на вооружената борба на југословенските народи активно се вклучил во борбата против окупаторот. Во 1941 година стапил во партизанска единица. При формирањето на Четвртиот краљевачки баталјон стапил во неговите редови и учествувл во сите битки што ги водел браталјонот против непријателот. Во 1941 година во борба со непријателот, храбро загинал.
2 Наводи
Грос Ипенер

Грос Ипенер (|Groß Ippener) — општина во округот Олденбург, во сојузната покраина Долна Саксонија, Германија.
1 Географија
1.1 Општински единици
Кон општината Грос Ипенер припаѓаат местата Грос Ипенер, Клајн Ипенер, Анен и Ортхолц.
1.2 Соседни општини
Општината Грос Ипенер се граничи на север со градот Делменхорст, на исток со општината Штур, на југоисток со општината Кирхзелте, на југ со општината Динзен, на југозапад со општината Харпштет и на запад со општината Принцхефте.
Харпштет

Харпштет (|Harpstedt) — општина во округот Олденбург, во сојузната покраина Долна Саксонија, Германија. Општината се наоѓа 30 километри јужно од градот Бремен.
Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (''Flecken''), мала населба со локално значење.
Општината претставува административно седиште на истоимената општинска заедница.
1 Географија
1.1 Местоположба
Харпштет се смета за признато одморалиште во средишниот дел на Природниот парк „Вилдесхаузер Гест“. Низ Харпштет поминува реката Делме.
2 Галерија
Винкелзет

Винкелзет (|Winkelsett) — општина во округот Олденбург, во сојузната покраина Долна Саксонија, Германија.
1 Географија
1.1 Општински единици
Кон општината Винкелзет припаѓаат следниве места:
* Барјенбрух
* Хакфелд
* Харјехаузен
* Хајцхаузен
* Хелинген
* Келингхаузен
* Кизелхорст
* Малштет
* Рекум
* Ридебуш
* Шпрадау
* Винкелзет
* Волде
2 Знаменитости
Особена туристичка атракција се два мегалитски гроба во местото Рекум, наречени Рекумски камења. Тие се последните остатоци на мегалитската културна област источно од реката Хунте. Обата гроба се сместени во поле на раб од шума и се добро зачувани.
Љубомир Лековиќ - Горски

Љубомир Лековиќ - Горски ( во — во ) — црногорски партизан, и учесник во НОБ.
1 Животопис
Пред Војната, тој работел во Скопје како монополски службеник. Гледајќи ја суровата експлоатација на монополските работници и спроведувањето национална и политичка нерамноправност, се определил на страна на обесправените. Поради пројавената активност во монополот, тој бил примен за член на КПЈ. По капитулацијата на Кралството Југославија, тој останал во Скопје, решен да се бори против фашистичките освојувачи. Во јуни 1941 година, тој бил избран за член на Воената комисија. Како таков бил задолжен за организирање партизаноки одреди и диверзантски групи. Во летните месеци на 1941 година, тој учествувал во повеќе собирни акции на оружје. По основањето на Првиот скопски одред кон крајот на август, тој ги обучувал борците во ракување со оружје. Во летните месеци на 1941 година, бил основан нов Покраински воен штаб, а токму Горски бил назначен за командир на одредот. Во една патролна акција што ја предводел во Скопска Црна Гора, убил еден окупаторски шумар. Поради тоа, одредот се повлекол на друг терен. На 30 октомври 1941 година, тој заминал в град да го извести Воениот штаб за акцијата и извршеното преместување на одредот. Меѓутоа, патем паднал во рацете на бугарскиот окупатор. На судскиот процес во април 1942 година, воениот суд го осудил на смрт со бесење. Казната била извршена во софискиот затвор, на 19 август 1942 година.
2 Поврзано
* Главен штаб на Народноослободителната војска и партизанските одреди на Македонија
* Прв скопски партизански одред
3 Наводи
Патриотски младински сојуз на Шведска

Патриотскиот младински сојуз на Шведска (Sveriges fosterländska ungdomsförbund), ― организација уставовена на 9 април 1917 година, од претставници на т.н. Национално демократско младинско движење. Организацијата работела на зачувување на монархијата и службената црква.
Една година по основањето, организацијата имала 75 месни единици и околу 6.000 членови. На годишен национален состанок бил избран единаесетчлен Средиштен комитет кој назначил петчлен Извршен комитет. Орган на организацијата бил националниот демократ (''Nationaldemokraten'').
Кога шведските говорници од Финска пристигнале во Шведска за време на Финската граѓанска војна, организацијата мобилизирала логистичка поддршка за нив.
Сигтуна

Сигтуна е урбано место сместено во Општина Сигтуна, Стокхолмски округ, Шведска со 8.444 жители во 2010 година. Го делат истото име со општината, иако седиштето е во Мерста.
Сигтуна од историски причини има статут на историски град и честопати се нарекува '' стад ”].
Мектеб

Мектеб или мејтеф (арап. - училиште), познат и како „кутаб“ на арапски јазик е име за (основно) училиште чија основна цел е учениците да ги научат основите на исламската вера, основите на исламскиот начин на живот и однесување во општеството, основите на арапското писмо (читање, пишување и изговор), основите на арапската граматика и учење (правилно исчитување) на Куранот.
1 Поврзано
* Медреса
* Муалим
Феноскандија

Феноскандија (|Fennoskandia; |Fennoskandien; |Fennoskandia; |Фенноскандия) — географски поим што дефинира дел од нордискиот регион опфатен од Скандинавија, Финска, Руската Република Карелија и Мурманската Област со целиот Колски Полуостров како и делови од Ленинградската Област. Овој поим најчесто се користи за вклучување на Финска во во регион со Норвешка и Шведска. Поимот првпат бил употребен во 1898 година од финскиот геолог Вилхелм Ремзи, а името потекнува од латинските зборови (Финска) и (Скандинавија). Во тоа време, Финска била дел од Руското Царство, па затоа често била географски вклучена во Источна Европа. Помеѓу двете светски војни, ориентацијата на владата во Хелсинки била да бара дистанца и од Москва и од Стокхолм, така што земјата се самоопределила како дел од Средна Европа заедно со балтичките држави Естонија, Летонија и Литванија. По Втората светска војна и советската анексија на балтичките држави, терминот Феноскандија повторно станал популарен, бидејќи Финска тогаш сакала да се гледа како дел од Северна Европа.
Градски парк (Оскарсхамн)

Градски парк Оскарсхамн (|Stadsparken, Oskarshamn) - јавен парк во Оскарсхамн, на југоисток од Шведска. Паркот има урбана локација, јужно од центарот на градот.
1 Урбан парк
Плановите за урбан парк се оформиле кратко откако Оскарсхамн ја добил својата градска повелба во 1856 година. Градскиот совет го откупил потребното земјиште во 1863-1864 година. Било купено од приватниот сопственик на земјиштето Јохан Фредрик Хултенхајм (Johan Fredrik Hultenheim). Во северниот дел на паркот денес има спомен-камен на Јохан Фредрик Хултенхајм.
2 Опис
Паркот првично бил формиран на трите тресетишта опкружени со карпи од гранит. Од издигнатите области во источниот парк има поглед кон пристаништето и околните води надвор од Оскарсхамн.
Северниот дел на паркот главно се состои од отворени тревници опкружени со широколисни дрвја, грмушки и различни видови цвеќиња. Во средината на паркот има јавно тениско игралиште. Во јужниот дел на паркот доминираат борови дрвја и ретка популација на бреза. Низ целиот парк има помали фонтани и езерца. Исто така има неколку бронзени статуи. Мрежа од патеки го прави паркот достапен за пешачење, џогирање и велосипедизам.
Бурен

Бурен - езеро во шведската покраина Естерјетланд помеѓу градовите Буренсберги и Мотала. Површината на езерото е 28 км&#xB2; додека најголемата длабочина е 14 м.
Езерото е составен дел на Јетскиот Канал и реката Мотала. Градот Буренсберг, сместен на источниот брег на езерото, го добил името по Бурен. На јужната страна од езерото се наоѓа 'ртот Биргита (''Birgittas udde'') и благородничкиот имот на Улфес од 12 век. За време на студените зимски месеци, езерото замрзнува и со тоа станува популарно лизгалиште.
Детлинген

Детлинген (|Dötlingen) — општина во округот Олденбург, во сојузната покраина Долна Саксонија, Германија. Административното седиште на општината е во селото Нерштет.
1 Географија
1.1 Местоположба
Општината Детлинген се наоѓа во областа на Природниот парк „Вилдесхаузер Гест“. Низ општината тече реката Хунте.
1.2 Соседни општини
Општината се граничи на североисток со општината Гандеркезе, на југоисток со општината Принцхефте, на југ и југозапад со градот Вилдесхаузен, на запад со општината Гросенкнетен и на северозапад со општината Хатен.
1.3 Општински единици
Општината Детлинген е составена од следниве места: Алтона (29 жители), Ашенштет (672 жит.), Барел (111 жит.), Бреторф (861 жит.), Буш (126 жит.), Детлинген (1.501 жит.), Гефесхаузен (97 жит.), Град (47 жит.), Хајдхојзер (30 жит.), Хокенсберг (474 жит.), Изерлој (29 жит.), Клатенхоф (131 жит.), Нерштет (1.440 жит.), Нутел (105 жит.), Ое (49 жит.), Остритрум (291 жит.), Раде (111 жит.), Улхорн (43 жит.) и Бее (80 жит.).
За општински цели самата општина е поделена на 15 дела, а од секој има посебен претставник. Овие делови (окрузи) се Барел, Бреторф I, Бреторф II, Детлинген I, Детлинген II, Град, Хокенсберг, Изерлој, Клатенхоф, Нерштет I, Нерштет II, Нутел, Остритрум, Раде и Вее.
2 Галерија
Атлетика на Летните олимписки игри 2004 – скок со стап за жени

Скок со стап за жени на Летните олимписки игри 2004 — дисциплина која се одржала во периодот од 21 август до 24 август 2004 година на Олимпискиот стадион во Атина, Грција.
На натпреварот биле пријавени 35 натпреварувачи од 22 земји. Натпреварувачите биле поделени во две квалификациски групи (18 + 17) со квалификациска норма од 4,45 м. Квалификациите се одржале на 21 август во 19 часот. Само 3 натпреварувачи ја исполниле квалификациската норма, додека 12 натпреварувачи скокнале со 4,40, па 15 од нив се натпреварувале за медали во финалето на 24 август од 20,55 часот.
Во финалето бил поставен нов светски рекорд од 4,91 м. Го поставила Елена Исинбаева.
1 Рекорди пред почетокот
(21 август 2004.)
! Светски рекорд, 4,90, Елена Исинбаева, Лондон, Обединето Кралство, 30. јули 2004.
! Олимписки рекорд, 4,60, Стејси Драгила, Сиднеј, Австралија, 25 септември 2000.
2 Победници
! Злато:, ! Сребро:, ! Бронза:
Елена Исинбаева, Светлана Феофанова, Ана Роговска
3 Рекорди по крајот на натпреварувањето
(21 август 2004.)
! Светски рекорд, 4,91, Елена Исинбаева, Атина, Грција, 24 август 2004.
! Олимписки рекорд, 4,91, Елена Исинбаева, Атина, Грција, 24 август 2004.
4 Резултати
4.1 Квалификации
21 август, 19,00
* Q = директен пласман
* q = пласман по резултат
Пласман Натпреварувач Држава Резултат Финале Група Рекорд
1., Моника Пирек, 4,45, Q, I, -
Паула Хамакова, 4,45, Q, I, -
Ана Роговска, 4,45, Q, II, -
4., Светлана Феофанова, 4,40, q, I, -
Нароа Агире, 4,40, q, I, -
Анжела Балаховова, 4,40, q, I, -
Стефани Меккен, 4,40, q, I, -
Катержина Бадурова, 4,40, q, II, -
Дана Сервантес, 4,40, q, II, -
Елена Исинбаева, 4,40, q, II, -
Дана Елис, 4,40, q, II, -
Еда Тореј Елисдотир, 4,40, q, II, -
Ванеса Бослак, 4,40, q, II, -
Алехандра Гарсија, 4,40, q, II, -
Зилке Шпигелбург, 4,40, q, II, -
16., Анастасија Шведова, 4,30, I, -
Кристина Молнар, 4,30, I, -
Стејси Драгила, 4,30, I
Yeoriya Tsiliggiri, 4,30, I
Џао Јингјинг, 4,30, I, -
Ким Хоу, 4,30, II, -
Џилијан Шварц, 4,30, I, -
Каролин Хингст, 4,30, II, -
24., Тања Стефанова, 4,15, I, -
Кели Сатл, 4,15, I, -
Флое Кунерт, 4,15, I, -
Мелина Хамилтон, 4,15, I, -
Теа Мелник, 4,15, I, -
Надин Рур, 4,15, II, -
Шујнг Гао, 4,15, II, -
Ана Фитидо, 4,15, II, -
Такајо Кондо, 4,15, II, -
33., Каролина Торес, 4,00, I, -
Мари Пуосоније, 4,00, I, -
Се повлекла
* Афродити Скафида,
5 Финале
24 август 20,55
Пласман, Натпреварувач, Држава, Резултат, Рекорд
1., Елена Исинбаева, 4,91, СР
2., Светлана Феофанова, 4,75
3., Ана Роговска, 4,70
4., Моника Пирек, 4,55
5., Еда Тореј Елисдотир, 4,55
6., Ванеса Бослак, 4,40
6., Анжела Балаховова, 4,40
6., Нароа Агире, 4,40
6., Дана Елис, 4,40
10, Стефани Меккен, 4,40
11., Паула Хамакова, 4,45
12., Катержина Бадурова, 4,20
13., Алехандра Гарсија, 4,20
14., Зилке Шпигелбург, 4,20
* се повлекла
Дана Сервантес,
Миле Лукиќ

Миле Лукиќ - Лука ( во — во ) — македонски партизан, борец за слобода на Македонија и учесник во НОВ.
1 Животопис
Се доселил во Скопје и работел како бравар во рудникот Радуша, каде се вклучил во Народноослободителното движење. Летото 1943 година се вклучил во Шарпланинскиот партизански одред. Со одредот заминал за Западна Македонија, каде се формирала Првата македонска ударна бригада. Подоцна се префрлил на Козјак и по задача му пристапил на баталјонот ''„Орце Николов“''. Како искусен и изразито храбар борец, бил поставен за командир на вод. Учествувал во повеќе борби против окупаторските единици, во кои редовно се истакнувал. Во април 1944 година храбро загинал во една борба против бугарските фашистички единици на Козјак.
2 Наводи
Русе Ливрински

Русе Симов Ливрински ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. По завршувањето на основното училиште изучил занает, а по завршувањето на занаетот работел како столар. Стапил во Шеснаесеттата македонска ударна бригада, со која учествувал во борбите против Германците и балистите на падините на Скопска Црна Гора, како и во акциите против моторизираните германски колони во Качаничката Клисура. По ослободувањето на Македонија земал учество во пробивот на Сремскиот фронт. Храбро загинал при крајот на април 1945 година во борбите против Германците и усташите кај Будровци, близу Ѓаково. Бил закопан од соборците на борбената позиција.
2 Поврзано
* Ѓорѓија Ливрински
* Божин Ливрински
3 Наводи
Живко Љотиќ

Живко Антон Љотиќ ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Се занимавал со земјоделство и чување на добиток. Основно училиште завршил во селото. Во Шеснаесеттата македонска ударна бригада стапил во септември 1944 година. Во состав на истата водел огорчени борби против балистичките банди во Скопска Црна Гора и против Германците во Качаничката Клисура. По ослободувањето на Македонија со Бригадата заминал на Косово, каде биле разоружани балистичките банди. Кога Бригадата заминала во Гниланско, учествувал во повеќе дејствија за ликвидирање на тамошните балистички банди. Во една таква борба кон крајот на 1944 година, храбро загинал кај местото Огошт, кај Гнилане. Посмртните останки му биле пренесени и погребани во родното село Горњане.
2 Наводи
Кошарка на Летните олимписки игри 2020 (мажи)

Машкиот турнир во кошарка на Летните олимписки игри 2020, ќе биде 20-тото издание на олимпискиот турнир во кошарка за мажи. Натпреварувањето ќе се одржи од 25 јули до 7 август 2021 година, а сите натпревари ќе се играат во Саитама Супер Арената во Саитама, Јапонија.
Турнирот требало да се одржи во 2020 година, но бил одложен на 24 март истата године од страна на организаторот заради пандемијата на КОВИД-19.
Репрезентацијата на САД го освоила својот шеснаесетти златен медал, откако ја совладале Франција, со резултат 87–82 во финалето. Австралија ја освоила бронзата со победата над Словенија од 107–93, освојувајќи го својот прв медал во кошарка во машка конкуренција по серијата порази во натпреварите за бронзен медал.
1 Формат
Дванаесетте екипи ќе бидат поделени во три групи од по четири екипи. Двете првопласирани екипи одат во четвртфиналето, заедно со уште две најдобри третопласирани екипи. По прелиминарната рунда, екипите ќе бидат носители според нивните резултати (четири екипи носители и четири неносители), а потоа со ждрепка ќе се одредат паровите. Оттаму ќе се користи нокаут систем.
2 Распоред
Нед 25 Пон 26 Вто 27 Сре 28 Чет 29 Пет 30 Саб 31 Нед 1 Пон 2 Вто 3 Сре 4 Чет 5 Пет 6 Саб 7
ГФ, ГФ, ГФ, ГФ, ГФ, ГФ, ¼, ½, Б, Ф
Извор
3 Квалификации
Начин на квалификување<ref, Дата, Арена, Места, Квалификувани
Домаќин, 1
Светско првенство во кошарка 2019, Африка, 31 август – 15 септември 2019, 1
Америка, 2
Азија, 1
Европа, 2
Океанија, 1
Квалификациски олимписки турнири, 29 јуни – 4 јули 2021, Викторија, 1
Сплит, 1
Каунас, 1
Белград, 1
Вкупно, 12,
4 Ждрепка
Жрепката била одржана на 2 февруари 2021 година.
4.1 Шешири
Шешир 1, Шешир 2, Шешир 3, Шешир 4
, , ,
5 Групна фаза
5.1 Група А
, Репрезентација, , , , , , ,
1., 6, 3, 3, 0, 259, 215, +44
2., 5, 3, 2, 1, 315, 233, +82
3., 4, 3, 1, 2, 245, 294, -49
4., 3, 3, 0, 3, 206, 283, -77
5.2 Група Б
, Репрезентација, , , , , , ,
1., 6, 3, 3, 0, 259, 226, +33
2., 5, 3, 2, 1, 255, 239, +16
3., 4, 3, 1, 2, 257, 273, -16
4., 3, 3, 0, 3, 230, 263, -33
5.3 Група Ц
, Репрезентација, , , , , , ,
1., 6, 3, 3, 0, 329, 268, +61
2., 5, 3, 2, 1, 256, 243, +13
3., 4, 3, 1, 2, 268, 276, -8
4., 3, 3, 0, 3, 235, 301, -66
5.4 Поредок на третопласираните екипи во групите
, , Репрезентација, , , , , , ,
1., А, 4, 3, 1, 2, 268, 276, -8
2., Б, 4, 3, 1, 2, 257, 273, -16
3., Ц, 4, 3, 1, 2, 245, 294, -49
6 Нокаут фаза
6.1 Ждреб
Поз., Група, Репрезентација, ОН, П, И, ДП, ПП, ПР, Бод., Квалификации
1, Ц, 3, 3, 0, 329, 268, +61, 6, Носител
2, А, 3, 3, 0, 259, 215, +44, 6, Носител
3, Б, 3, 3, 0, 259, 226, +33, 6, Носител
4, А, 3, 2, 1, 315, 233, +82, 5, Носител
5, Б, 3, 2, 1, 255, 239, +16, 5, Не носител
6, Ц, 3, 2, 1, 256, 243, +13, 5, Не носител
7, Ц, 3, 1, 2, 268, 276, -8, 4, Не носител
8, Б, 3, 1, 2, 257, 273, -16, 4, Не носител
6.2 Бронзен медал
6.3 Златен медал
7 Екипа победник
2° место Франција, Победник на Олимпискиот турнир во кошарка за мажи 2020 годинаСАД16. титула, 3° место Австралија
8 Табела
место, Репрезентација
4
5
6
7
8
9
10
11
12
Бошко Маневски

Бошко Лаврентиев Маневски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно семејство. Завршил основно училиште, а потоа се занимавал со земјоделство. По ослободувањето на Македонија стапил во Шеснаесеттата македонска ударна бригада, со која заминал по планинските терени на Косово во борба против балистичките банди. По успешното извршување на овие борбени задачи заминал за Срем, каде со успех завршил воено-политичка настава. Бил учесник во големиот пробив на Сремскиот фронт, а потем во борбите за ослободување на Хрватска. При ослободувањето на Антуновац, храбро загинал, во пролетта 1945 година.
2 Наводи
Ангел Маневски

Ангел Танчев Маневски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од земјоделско семејство, а ѝ самиот тој се занимавал со земјоделство. По ослободувањето на Скопје стапил во Седмата македонска ударна бригада ѝ со неа заминал на Сремскиот фронт. Го дочекал ослободувањето на земјата, но веднаш потоа единицата во која се борел, бил определена за расчистување на минските полиња во Срем. При расчистувањето нагазил на мина, која го разнела на парчиња.
2 Наводи
Стојко Маринковиќ

Стојко Лазов Маринковиќ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Се занимавал со земјоделство и со чување на добиток. На 5 септември 1944 година, тој стапил во Шеснаесеттата македонска ударна бригада, со која учествувал во завршните дејствија за ослободувањето на Македонија. Во состав на истата заминал во Срем за да учествува во последните борби. Таму успешно завршил тримесечна воено-стручна обука. Потоа учествувал во пробивот на Сремскиот фронт како и во ослободувањето на десетина села и градови во подрачјата на денешните Војводина, Хрватска и Словенија. Откако војната завршила, Бригадата се борела против квинслишките банди во разни краишта на земјата. Во една од тие битки, храбро загинал кај Ваљево, во јуни 1945 година.
2 Наводи
Александар Милановиќ

Александар Милија Милановиќ ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно училиште ѝ во 1931 година со своето семејство, се доселил во Скопје. Работел како општ работник. По окупацијата се приклучил во организираната борба против окупаторот. Учествувал во акциите за собирање оружје, муниција и друг материјал за партизаните. Во јули 1942 година бил компромитиран во илегална активност. Затоа заминал во Велешкиот партизански одред. Во состав на истиот учествувал во разни акции против окупаторските сили. Во почетокот на 1943 година храбро загинал, во крвавата борба против бугарската фашистичка полиција на теренот на Скопска Црна Гора.
2 Наводи
Атлетика на Летните олимписки игри 2004 – трискок за жени

Трискок за жени на Летните олимписки игри 2004 — дисциплина која се одржала во периодот од 21 август до 23 август 2004 година на Олимпискиот стадион во Атина, Грција.
На натпреварот биле пријавени 33 натпреварувачи од 23 земји. Натпреварувачите биле поделени во две квалификациски групи (17+16) а нормата за пласман во финале изнесувала 14,50 метри. Квалификациите се одржале на 21 август со почеток во 14:50 часот. Квалификациската норма била исполнета од страна на 15 натпреварувачи, кои настапиле во финалето од 23 август со почеток од 15:00 часот.
1 Рекорди
(21 август 2004)
! Светски рекорд, 15:50, Инеса Кравец, Гетеборг, Шведска, 10 август 1995
! Олимписки рекорд, 15:33, Инеса Кравец, Атланта, Џорџија САД, 4 август 1996
2 Освојувачи на медал
Франсоаз Мбанго Етон, Хрисопији Девеџи, Татјана Лебедева
3 Резултати
3.1 Квалификации
Пласман, Група, Атлетичарка, Земја, Резултат, Забелешка
1., А., Хрисопији Деветци, 15,32, КВ, НР
2., А, Баја Рахули, 14,89, КВ, НР
3., Б., Јамиле Алдама, 14,80, КВ
4., А, Кене Ндоје, 14,79, КВ
5., А, Татјана Лебедева, 14,71, КВ
6., Б, Килијан Хуанг, 14,66, КВ
7., Б, Треси Смит, 14,65, КВ
8., Б, Ана Пјатих, 14,62, КВ
9., Б, Франсоаз Мбанго Етон, 14,61, КВ
10., А, Магделин Мартинес, 14,57, КВ
11., А, Олена Ховорова, 14,56, КВ
Б., Аделина Гаврила, 14,56, КВ
13., А., Олга Васдеки, 14,54, КВ
14., А, Јусмај Бисет, 14,53, КВ
15., А, Наталија Сафранова, 14,52, КВ
16., А, Марина Соломон, 14,42, ЛР
17., Б., Симона ла Мантија, 14,39
18., Б, Карлота Кастрехана, 14,37
19., А, Марија Димитрова, 14,16
20., А, Инета Радевича, 14,12, ЛР
21., Б, Викторија Гурова, 14,04
22., А, Тиомбе Херд, 13,98
23., Б, Хели Коивула-Кругер, 13,98
24., А, Олга Болсова, 13,90
25., А, Татјана Бочерева, 13,81
26., А, Шарка Кашпаркова, 13,79
27., Б, Анастасија Жуварлева, 13,64
28., Б, Јулијана Перес, 13,62
29., Б, Лилијана Загацка, 13,59
30., Б, Татјана Шуренко, 13,55
31., Б, Јулија Дубина, 13,36
32., А, Хао Чанг, 13,30
33., Б, Атанасија Пера, 13,19
3.2 Финале
Пласман НАтпреварувач Држава Резултат Рекорд
1., Франсоаз Мбанго Етон, 15,30, АФР
2., Хрисопији Девеци, 15,25
3., Татјана Лебедева, 15,14
4., Треси Смит, 15,02
5., Јамиле Алдама, 14,99
6., Баја Рахули, 14,86
7., Магделин Мартинес, 14,85
8., Ана Пјатич, 14,79
9., Yusmay Bicet, 14,57
10., Олена Ховорова, 14,35
11., Олга Васдеки, 14,34
12., Килијан Хуанг, 14,33
13., Наталија Сафранова, 14,22
14., Кене Ндоје
Едрење на Летните олимписки игри 2016 — фин

Фин дисциплината во едрење на Летните олимписки игри 2016 во Рио де Жанеиро била одржана во периодот од 9 до 16 август во Марина да Глорија.
Одржани биле единаесет трки (од кои последната била трка за медали), а британскиот едриличар Џајлс Скот бил прогласен за добитник на златен медал уште пред да заврши натпреварувањето, имајќи непобедливо водство пред трката за медали. Сребрениот медал го освоил Василиј Жбогар од Словенија, а на победникот на трката за медали Кејлеб Пејн, му припаднал бронзениот медал.
1 Распоред
Вто 9 авг, Сре 10 авг, Чет 11 авг, Пет 12 авг, Саб 13 авг, Нед 14 авг, Пон 15 авг, Вто 16 авг
Трка 1Трка 2, Трка 3Трка 4, Трка 5Трка 6, Трка 7Трка 8, Трка 9Трка 10, Трка за медали
Петре Митевски

Петре Велков Митевски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско сиромашно семејство. Се занимавал со земјоделство. По ослободувањето на Македонија стапил во Шеснаесеттата македонска ударна бригада со која учествувал во ликвидирањето на балистичките банди и нивното разоружување. Со XV македонски корпус учествувал во ослободувањето на уште неослободените краишта на Југославија и во пробивот на Сремскиот фронт. На 29 април 1945 година храбро загинал, во една битка кај Брестовац.
2 Наводи
Блажо Милевски

Блажо Стојков Милевски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Основно училиште завршил во селото. На 25 септември 1944 година стапил во Шеснаесеттата македонска ударна бригада, со која заминал во Косово и учествувал во акциите за разоружување и ликвидирање на балистичките банди. Подоцна стигнал во Срем, каде завршил тримесечна воена настава. Бил учесник во големиот пробив на Сремскиот фронт. Особено се истакнал во борбите за оолободување на Хрватска. Загинал кон крајот на април 1945 година. Поради непрецизно определување, точното место на гробот не му се знае.
2 Наводи
Ване Мирчевски

Ване Димов Мирчевски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно семејство. На 11 септември 1944 година, тој стапил во Дополнителната бригада, а подоцна во Шеснаесеттата македонска ударна бригада, во чиј состав заминал на Косово. Таму учествувал во борбите против одметнатите балистички банди. По ликвидирањето на истите, тој заминал за Срем, каде завршил тримесечна воена настава. Бил учесник во пробивот на Сремскиот фронт. Во борбите кај Банова Јаруга бил ранет. Го лечеле во болница, а подоцна го отпуштиле од војската. Се вратил во родното место, каде на 24 февруари 1946 година подлегнал на раните.
2 Наводи
Душан Миленковски

Душан Стевков Миленковски ( во — во ) — македонски партизан, борец за слобода на Македонија и Југославија, учесник во НОВ.
1 Животопис
Потекнувал од сиромашно семејство. Завршил основно училиште во селото. Во 1941 година добил позив да оди на отслужување на воениот рок во бугарската фашистичка армија. Со уште некои соселани одлучиле да избегаат од војската и да им се приклучат на партизаните. Идејата ја реализирале со тоа што се приклучиле во Сврлишкиот одред, меѓу Бела Паланка и Бабушница. Учествувал во акциите на Сврлишкиот партизански одред. Под притисок на големите непријателски сили, еден дел од одредот се расформирал. Околу шест месеци се криеле во околните села. Подоцна од изнемоштеност починал во Ниш.
2 Поврзано
* Стојан Миленковски
3 Наводи
Трајан Милошевски

Трајан Милошевски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште. Потоа се занимавал со земјоделство, а подоцна станал рудар во Радуша. Летото 1943 година партиската организација од Вратничко го опфатила во ослободителното движење. Бил истакнат активист. Неговото село бил поврзано со партизаните од Шар Планина. Лично ги помагал партизаните сестрано. Честопати ноќе им носел храна, пошта и ги водел по непознати врвици. Во април 1944 година бугарската фашистичка полиција го затворила со други родољубци од селото и го стрелале.
2 Поврзано
Стрелани во втората провала (април, 1944 година) од страна на бугарската полиција биле ѝ:
* Трипун Димитровски
* Петар Богоевски
* Трајко Кочовски
* Среќко Богоевски
* Атанас Крстевски
* Саве Серафимовски
* Милан Стаматовски
*Коце Трпчевски
3 Наводи
Димитар Митевски

Димитар Ристов Митевски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште, а потоа изучил занает. Се доселил во Скопје и работел како бравар. Во Народноослободителната војска стапил во 1944 година. Се борел во составот на Првата автобригада. Со единицата учествувал во завршните операции за ослободување на Македонија. Како стручњак настојувал најсовесно да ги изврши доверените задачи. Од воените напори се разболел ѝ по завршувањето на војната починал на 30 август 1945 година.
2 Наводи
Александар Митрев

Александар Илиев Митрев ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од градско сиромашно семејство. Завршил основно училиште, па се доселиле во Скопје. Стапил во Треттата македонска ударна бригада и веднаш со неа заминал низ Македонија и некои краишта на Србија да се бори за разоружување и ликвидирање на заостанатите балистички банди. Бил учесник во големиот пробив на Сремскиот фронт. На 16 април 1945 година во жестока битка кај Врпоље, загинал заедно со уште десетици сонародници.
2 Наводи
Метаморфози (Овидиј)

''Метаморфози'' или ''Преобразби'' (|Metamorphōseōn librī) — латинска наративна поема од 8 г. н.е., од римскиот поет Овидиј, која се смета за негов ''магнум опус''. Сочинета од 11995 реда, 15 книги и над 250 митови, поемата ја раскажува историјата на светот од неговото создавање до обожението на Јулиј Цезар во лабава митско-историска рамка.
Навидум еден вид на епопеја, поемата пркоси на простата родова класификација преку употребата на различни теми и тонови. Овидиј се инспирирал од родот на поезија за метаморфоза, а некои од ''Метаморфозите'' произлегуваат од претходно толкување на истите митови; сепак, тој значително се има оддалечено од сите негови модели.
Едно од највлијателните дела во западната култура, ''Метаморфозите'' служеле како инспирација на автори како Данте Алигиери, Џовани Бокачо, Џефри Чосер и Вилијам Шекспир. Бројни епизоди од поемата се прикажани во признати дела на вајарството, сликарството и музиката. Иако интересот за Овидиј исчезнал по ренесансата, повторно се појавило внимание за неговата работа кон крајот на 20 век. Денес ''Метаморфозите'' продолжуваат да инспирираат и да се раскажуваат преку разни медиуми.
Книгата е преведена на македонски јазик.
1 Поврзано
* Метармофози (поезија)
Владо Митревски

Владо Блажов Митревски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно селско семејство. Се занимавал со земјоделство. Есента 1944 година стапил во Шеснаесеттата македонска ударна бригада со која учествувал во завршните операции за ослободување на Македонија, како и во акциите за ликвидирање на заостанатите балистички банди. Од големите воени напори се разболел. Бил ослободен од единицата, но не успеал да ја преброди болеста. Бргу по демобилизриањето починал во родното место.
2 Наводи
Блажо Митревски

Блажо Владимиров Митревски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Основно училиште завршил во селото, а потоа се занимавал со земјоделство. Во септември 1944 година стапил во Шеснаесеттата македонска ударна бригада со која учествувал во сите борби на Бригадата против балистите и Германците на падините на Скопска Црна Гора. По ослободувањето на Скопје се префрлил во баталјонот при Командата на градот. Од воените напори во првите месеци на 1945 година се разболел од туберкулоза и починал пролетта 1946 година.
2 Наводи
Болмен

Болмен — езеро во Смоланд, Шведска. Со површина од 184 км² и со максимална длабочина од 37 м, снабдува значителен дел од Скане со свежа вода со помош на тунел долг 82 км, Воден тунел Болмен, изграден во 1970-тите и 80-тите години. Болмен се наоѓа во срцето на Финведен, едно од ''малите земји'' на денешен Смоланд. Тоа е десетто по големина езеро во Шведска.
Содржи 365 острови, од кои најголем е Болмс, кој историски бил место за состаноци на локалното собрание.
Петар Михајловски

Петар Борисов Михајловски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Основно образование завршил во Скопје. Изучил занает и станал кројачки помошник. По окупацијата на земјата се поврзал со прогресивни работници. Учествувал во разни илегални акции во градот. Ги пропагирал идеите на ослободителната борба и се трудел да придобие нови приврзаници. Учествувал во собирање на материјална помош за партизаните. Во август 1944 година стапил во Шеснаесеттата македонска ударна бригада, со која учествувал во сите борби на падините на Скопска Црна Гора против балистичките банди. По ослободувањето на Скопје ја продолжил борбата против балистите на Косово. На Сремскиот фронт, зел учество во пробивот на германско-усташките позиции. На 16 април 1945 година во големите борби кај местото Будровци, храбро загинал. Неговите посмртни останки биле пренесени и закопани на скопските гробишта.
2 Наводи